b'\n_START_ARTICLE_\nMuutoksen vy\xc3\xb6hyke\n_START_PARAGRAPH_\nMuutoksen vy\xc3\xb6hyke on kaupungin keskustan ja sit\xc3\xa4 ymp\xc3\xa4r\xc3\xb6ivien asuinalueiden v\xc3\xa4liin j\xc3\xa4\xc3\xa4v\xc3\xa4 alue. Termin on kehitt\xc3\xa4nyt E. W. Burgess._NEWLINE_Muutoksen vy\xc3\xb6hykkeell\xc3\xa4 sijaitsevien rakennusten kunto on alkuvaiheessa tyypillisesti huono. Slummit sijaitsevat monesti juuri n\xc3\xa4ill\xc3\xa4 alueilla. Asunnot ovat halpoja ja yhdess\xc3\xa4 kaupungin l\xc3\xa4heisyyden kanssa ne houkuttelevat alueelle muuttajia. Uudet asukkaat puolestaan kunnostavat hankkimansa kiinteist\xc3\xb6t, jolloin niiden arvo nousee. Kehittyv\xc3\xa4lle alueelle rakennetaan uusia rakennuksia, samalla kun vanhojen saatetaan antaa rapistua entisest\xc3\xa4\xc3\xa4n. Pikkuhiljaa alueen slummimaisuus kuitenkin h\xc3\xa4vi\xc3\xa4\xc3\xa4 ja liikkeet alkavat siirt\xc3\xa4\xc3\xa4 sinne toimipisteit\xc3\xa4\xc3\xa4n. Lopulta vanha muutoksen vy\xc3\xb6hyke yhdistyy osaksi ydinkeskustaa. Tapahtumaketju alkaa uudelleen alueilla, joihin muutoksen vy\xc3\xb6hyke on siirtynyt ja keskusta laajenee. Muutos on eritt\xc3\xa4in hidasta ja tapahtuu kymmenien vuosien aikana.'